##### HORTOBÁGY KÖZSÉG 1. sz. napirend

**P O L G Á R M E S T E R É T Ő L**

**E L Ő T E R J E S Z T É S**

(a 2020. április 28-i polgármesteri döntéshez)

**Tárgy:** Döntés az EFOP – 1.5.3 – 16-2017-00021 azonosítószámú a „Humán szolgáltatások fejlesztése Hajdúnánáson és vonzáskörzetében” című pályázathoz kapcsolódó közbeszerzési ajánlattételi felhívások elfogadásáról és Bíráló Bizottsági tag delegálásáról

Hortobágy Község Önkormányzata konzorciumi partnerként részt vesz a „Humán Szolgáltatások fejlesztése Hajdúnánáson és vonzáskörzetében” című EFOP-1.5.3-16-2017-00021 azonosítószámú pályázatban, amely pozitív elbírálásban részesült.

A projekt egyik legfőbb célja a társadalmi felzárkózás érdekében a területi különbségek csökkentése, a minőségi humán közszolgáltatásokhoz való hozzáférés javítása. A projekt másik fő célja: a helyi esélyegyenlőségi programokban feltárt problémák komplex, a helyi közösségekre és erőforrásokra alapuló kezelését célzó területi hatókörű fejlesztési programok megvalósításának támogatása.

Hortobágy Község Önkormányzat a projekt időtartama alatt az alábbi programok megvalósítását vállalta:

* 2 fő szociális gondozó – 12 hónap időtartamra (8 órás),
* 2 fő részére szociális gondozó képzés biztosítása (12 hó),
* Filmvetítések a Titi Éva Faluházban, kulturális és különböző ismeretterjesztő és szórakoztató előadások kerülnek bemutatásra – 10 alkalommal,
* Közlekedési vetélkedő,
* Lakossági tájékoztató fórumok megrendezése,
* Egészségnap lebonyolítása szűrővizsgálatokkal,

Szükséges az egyes pályázati elemek megvalósítása érdekében közbeszerzési eljárás indítása és a közbeszerzésekről szóló 2015. évi CXLIII. törvény 112. § (1) bekezdés *a)* pontja szerinti eljárásra vonatkozó ajánlattételi felhívás elfogadása. Az eljárás megindítása és a felhívás elfogadása a közbeszerzési szabályzat értelmében a képviselő-testület hatáskörébe tartozik. A közbeszerzési eljárást a gesztor önkormányzat Hajdúnánás Város Önkormányzata folytatja le a konzorciumi partnereket érintően.

Az eljárást megindító felhívás - melyet (1). sz. mellékletként csatolok - Hortobágy vonatkozásában az alábbi megvalósítandó – képzési - feladatokat tartalmazza:

* Szociális gondozó és ápoló OKJ-s képzés *(engedélyezett képzés)*

Képzésben részt vevők száma: 2 fő

A képzések lebonyolításakor a felnőttképzésről szóló 2013 évi LXXVII. törvény és a vonatkozó további jogszabályai alapján szükséges eljárni.

Az ajánlattevének engedélyszámmal rendelkező felnőttképző intézménynek kell lennie, erről szóló érvényes engedélyszámát az ajánlatkérő ellenőrzi az eljárás során nyilvánosan elérhető adatbázisból. Csak engedélyszámmal rendelkező intézmények és az adott képzési programra vonatkozó engedélyszámmal rendelkező felnőtt képző intézmények nyújthatják be ajánlatukat.

Jelen előterjesztés 2. számú mellékleteként csatolt – eljárást megindító felhívás – Hortobágy településen megvalósítandó rendezvényeket *(közlekedési vetélkedő, filmvetítések, egészségnap)* tartalmazza.

Ehhez kapcsolódóan Hortobágy Község Önkormányzat Képviselő-testületének mindkét eljárás lebonyolításához egy főt szükséges delegálni a Bíráló Bizottsága.

Kérem a T. Képviselő-testületet, hogy az eljárást megindító döntést meghozni és az ajánlattételi felhívásokat elfogadni szíveskedjenek!

1. **sz. HATÁROZATI JAVASLAT**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester Magyarország helyi önkormányzatairól szóló 2011. évi CLXXXIX. törvény 107. §-ára és a közbeszerzésekről szóló 2015. évi CXLIII. törvény *(a továbbiakban: Kbt.)* 29. § (1) bekezdésére figyelemmel az alábbi döntést hozza:

1. A „Humán Szolgáltatások fejlesztése Hajdúnánáson és vonzáskörzetében” című EFOP-1.5-16-2017-00021 azonosítószámú pályázathoz kapcsolódóan a Kbt. 112. § (1) bekezdés a) pontja szerinti eljárást megindító felhívást - *amely a képzések újraindításához szükséges ajánlati felhívás elfogadására vonatkozik -* a határozat 1. számú melléklete szerint **elfogadja.**

2. A Bíráló Bizottságba **Jakab Ádám András** polgármestert, akadályozatása esetén **Konyhás István** alpolgármestert delegálom.

Határidő: 2020. április 30 és folyamatos

 Felelős: Jakab Ádám András polgármester

1. **sz. HATÁROZATI JAVASLAT**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester Magyarország helyi önkormányzatairól szóló 2011. évi CLXXXIX. törvény 107. §-ára és a közbeszerzésekről szóló 2015. évi CXLIII. törvény *(a továbbiakban: Kbt.)* 29. § (1) bekezdésére figyelemmel az alábbi döntést hozza:

1. A „Humán Szolgáltatások fejlesztése Hajdúnánáson és vonzáskörzetében” című EFOP-1.5-16-2017-00021 azonosítószámú pályázathoz kapcsolódóan a Kbt. 112. § (1) bekezdés a) pontja szerinti eljárást megindító felhívást - amely a *rendezvények indításához szükséges ajánlati felhívás elfogadására vonatkozik -* a határozat 2. számú melléklete szerint **elfogadja.**

2. Hortobágy Község Önkormányzatának Képviselő-testülete a Bíráló Bizottságba **Jakab Ádám András** polgármestert, akadályozatása esetén **Konyhás István** alpolgármestert delegálja.

3. Megbízza a polgármestert, hogy a szükséges intézkedéseket tegye meg.

Határidő: 2020. április 30 és folyamatos

 Felelős: Jakab Ádám András polgármester

 Hortobágy, 2020. április 21.

 Jakab Ádám András

 polgármester

Az előterjesztést törvényességi szempontból ellenőrizte:

 Dr. Ácsné Dr. Berke Gabriella

 kirendeltség-vezető